《题恩州环翠堂》
明代·王弘诲

江郭杯堪避暑留，虚堂春引石龙幽。轩开面面云烟合，亭敞龙龙花树浮。

湖海乡心关白社，天涯归兴寄沧洲。廿年姓字看题壁，荏苒流光忆旧游。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。